Socialinės apsaugos ir darbo ministerijai 2022-05- Nr. (1.19 -2022-99/100)2-

El. paštas post@socmin.lt

**DĖL ĮSAKYMO PROJEKTO nR.22-6183 DERINIMO**

Vaiko teisių apsaugos kontrolierė, susipažinusi su pateiktu derintiLietuvos Respublikos socialinės apsaugos ir darbo ministro įsakymo „Dėl Vaikų globos (rūpybos) apskaitos tvarkos aprašo patvirtinimo“ projektu Nr.22-6183 (toliau – Projektas), pagal kompetenciją teikia šias pastabas (pasiūlymus) Projekto tobulinimui:

1. Projekto 1 punkto formuluotė „vaikus, kuriems nustatyta globa (rūpyba)“ suponuoja, kad Socialinės paramos informacinėje sistemoje bus centralizuotai tvarkomi ir saugomi duomenys apie vaikus, kuriems globa (rūpyba) nustatyta Lietuvos Respublikoje, ir duomenys apie vaikus, kuriems globa (rūpyba) buvo nustatyta kitose valstybėse, tačiau tarptautinių dvišalių ar kitų sutarčių pagrindu globa buvo perduota kompetentingos Lietuvos Respublikos institucijoms, o pastarosios sutiko ją perimti.

Todėl, tuo atveju, jei Projekto rengėjų tikslas buvo išplėsti centralizuotai tvarkomų ir saugomų duomenų apimtį aukščiau nurodytu aspektu, siūlytina papildyti Projekto 1 punktą ir nustatyti, jog tokiais atvejais turėtų būti tvarkomi duomenys ir apie užsienio valstybių subjektus, nustačiusius vaikui globą (rūpybą).

Jeigu Projekto rengėjai neturi tikslo Socialinės paramos informacinėje sistemoje centralizuotai tvarkyti ir saugoti duomenų apie vaikus, kuriems globa (rūpyba) nustatyta užsienio valstybėse, bet Lietuvos Respublikos kompetentingos (įgaliotos) įstaigos perėmė globą, siūlytina patikslinti Projekto 1 punkto formuluotę, po žodžių „vaikus, kuriems“ įrašant žodžių junginį „Lietuvos Respublikoje“. Ši pastaba galioja ir Projekto 6.1 punktui.

2. Įvertinant aplinkybę, kad iš Projekto 1 punkte pateiktos formuluotės „asmenis, su kuriais sudaryta tarpusavio bendradarbiavimo ir paslaugų teikimo sutartis buvo nutraukta dėl netinkamo jos vykdymo“ neaišku kokių asmenų, su kuriais buvo nutrauktos sutartys, sudarytos su nenurodytais subjektais, duomenys bus tvarkomi Socialinės paramos informacinėje sistemoje, taip pat siekiant Projekto nuostatų tarpusavio dermės (1, 4.3, 4.4 punktai) siūlytina tobulinti ir papildyti Projekto 1 punkto formuluotę, po žodžių junginio „globėjus (rūpintojus), nušalintus nuo vaiko globėjo (rūpintojo) pareigų“ įrašyti „budinčius globotojus, su kuriais globos centras yra sudaręs bendradarbiavimo ir paslaugų teikimo sutartis, budinčius globotojus, su kuriais globos centro sudaryta tarpusavio bendradarbiavimo ir paslaugų teikimo sutartis buvo nutraukta dėl netinkamo jos vykdymo“.

3. Siūlytina suderinti Projekto 4.2 punkto formuluotę su Civilinio kodekso 3.252 straipsnio 2 dalies 3 punkto, 3.253 straipsnio 1 dalies, 3.256 straipsnio nuostatomis (pagal kurią globos centras skiriamas vaiko globėju) ir išdėstyti ją taip:

„4.2. globos centro globojamus (rūpinamus) vaikus (vaiko vardas, pavardė, gimimo data) bei juos prižiūrinčius budinčius globotojus (budinčio globotojo vardas, pavardė, asmens kodas);“

4. Įvertinant aplinkybę, jog globos centras gali sudaryti bendradarbiavimo ir paslaugų sutartis su asmenimis, teikiančiais ir kitas, su vaikų priežiūra ir budinčio globotojo veikla nesusijusias paslaugas, Tikslinti Projekto 4.4. punkto formuluotę, vietoj žodžio „asmenis“ įrašant „budinčius globotojus“.

5. Papildyti Projekto 5 punkto formuluotę, nustatant, jog renkami ir tvarkomi duomenys apie globojamų ir galimų globoti vaikų skaičių.

6. Tuo atveju, jei Projekto rengėjų tikslas yra Socialinės paramos informacinėje sistemoje centralizuotai tvarkyti ir saugoti duomenis ir apie vaikus, kuriems globa (rūpyba) nustatyta užsienio valstybėje, tačiau perduota Lietuvos Respublikos kompetentingai institucijai, siūlytina svarstyti tikslingumą tikslinti Projekto 6 punkto formuluotę ir išplėsti tvarkomų duomenų apie vaikus, kuriems nustatyta globa (rūpyba), apimtį, nustatant, jog renkami duomenys ir apie institucijas (subjektus), nustačiusias vaikui globą (rūpybą).

Vaiko teisių apsaugos kontrolierė Edita Žiobienė

Eivilė Žemaitytė, tel. (8 5) 210 7175, el. paštas eivile.zemaityte@vtaki.l